**РЕШЕНИЕ № ПВ – 131 -ПР/2015 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БД ИБР Пловдив

 **Р Е Ш И Х**

**да не се извършва** оценка на въздействието върху околната среда за

**инвестиционно предложение**: „**Реконструкция и разширение на съществуваща ПСОВ»,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** в имот № 023188, землище на с. Милево, Община «Садово»

Възложител: „Галус 2004“ ЕООД,

**Характеристика на инвестиционното предложение:**

В горепосоченият поземлен имот има изградена локална ПСОВ, капацитета на която към настоящия момент технологично не е в състояние да покрие индивидуалните емисионни ограничение(ИЕО),определени с притежаваното от "Галус-2004"ЕООД,Разрешително за ползване на воден обект и заустване на отпадъчни води във водни обекти с №0956/2006 год.,продължени с Решение №571/2009 год.,издадени от БД ИБР-Пловдив.В тази връзка, както и поради разширяване на производствените мощности към съществуващия термичен цех в птицекланицата, обстоятелствата налагат реконструкция и разширение на съществуваща локална ПСОВ към птицеклница-Милево.

Инвестиционно предложение се явява разширение на дейност, попадаща в приложение 2 от Закона за опазване на околната среда /ЗООС/ и на основание чл. 93, ал.1, т. 2 от ЗООС от същия закон подлежи на преценяване на необходимостта от извършване на ОВОС.

Инвестиционното предложение /ИП/ попада в обхвата на чл.2, ал.1, т. 1 от Наредбата за ОС.

Имотите, в които ще се развива инвестиционното предложение **не попадат** в границите на защитени зони от мрежата „Натура 2000” и в защитени територии, съгласно Закона за защитените територии. Най-близката защитена зона е BG0000578 „Река Марица” за опазване на природните местообитания и на дивата флора и фауна, приета от МС с Решение № 122/02.03.2007г. (ДВ бр.21/2007г.

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл. 31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитената зона.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Строителните работи включат изграждане на стоманобетоново биологично стъпало с размери (светло) диаметър D=13 м. H= 4 м. и вграден в него радиален утаител с размери диаметър D=5 м. H= 4 м. Биостъпалото ще бъде изградено между съществуващата ПСОВ и цеха за сушене на перушина.

Отпадъчните води посредством довеждащата канализация попадат в съществуваща приемна камера. Там ще бъде монтирана нова автоматична механична решетка за прецеждане на водите

От там посредством нови трансферни потопяеми помпи тя ще бъде изпомпвана в съществуващият усреднител. Усреднената вода от усреднителя посредством потопени помпи се подава към физико-химичното стъпало на пречистване. Там тя първо преминава през фина механична барабанна решетка (барабанно сито) с отвори 0,75 мм, след което навлиза в смесител, където се дозира коагулант, натриева основа (при нужда) и флокулант. От смесителя водата гравитачно навлиза във Флотатора. Там се извършва физико-химичното пречистване на отпадъчната вода и след това водата гравитачно навлиза във биостъпалото. Утайката (флотата) от офотатора се подава към силоза за утайки посредством помпи за флотат, намиращи се в новоизградена камера за флотат.

Биостъпалото е с кръгова форма с вграден радиален утаител (кръг в кръг). Биостъпалото ще бъде изпълнено между съществуващата ПСОВ и сградата за сушене на перушина. С помощта на полупотопен преливник в края на коридора на биореактора водата постъпва в центъра на вграденият радиален утаител. Там се извършва процеса на утаяване и пречистената вода прелива през преливниковата система за заустване като предварително се дезинфекцира с NaOCl. Точката на заустване се запазва същата.

Утайката, ще се припомпва с потопяема помпа в силоз и от там се извозва с помощта на цистерна до най-близката регионална пречиствателна станция за по нататъшна обработка ( Обезводняване ).

● Не се налага промяна на съществуващата или изграждане на нова пътна инфраструктура.

● В хода на експлоатация на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Дейностите по време на изпълнението на строителните работи ще се осъществяват само в имота, описан по-горе и няма да засегнат съседни имоти.

* Имотът се намира извън урбанизираната територия на с.Милево и до него води съществуващ полски път (ПИ № 0231).Съществуващият ландшафт няма да бъде променен.
* В резултат от реализирането на инвестиционното предложение и последващата експлоатация, не се очаква нарушаване на качеството и регенеративната способност на природните ресурси в района.

 **III. Способността за асимилация на екосистемата в естествената околна среда**:

• Реализацията на инвестиционното предложение ще бъде извън територията на защитени зони, съгласно чл. 5 от Закона за биологичното разнообразие и извън границите на защитени територии, съгласно Закона за защитените територии, поради което не се очаква унищожаване, увреждане или влошаване състоянието на видове, предмет на опазване на най-близката защитена зона.

• С реализацията на инвестиционното предложение не се засяга и не се очаква влошаване състоянието на предмета на опазване на най-близката защитена зона BG0000578 „Река Марица”.

• От предвижданата дейност не се очаква генериране на емисии и отпадъци във вид и количества, които да окажат значително отрицателно въздействие върху предмета на опазване в защитената зона.

**IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на изграждането и експлоатацията на горецитираното инвестиционното предложение е ограничен и локален в рамките на площадката.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.
* С писмо изх. № 6568/28.10.2015г. РЗИ- Пловдиве определила липсата на здравен риск за населението при реализация на инвестиционното намерение.

**V. Обществен интерес към предложението за строителство, дейности или технологии :**

* Съобразно изискванията на чл.4, ал. 2 от Наредбата за ОВОС Възложителят е уведомил за своето инвестиционно предложение кметовете на община Садово и с. милево, както и засегнатото население чрез обяви на информационно табло, вестник и общински сайт.
* Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. С писма изх. № 68-00-246/29.10.2015г. община Садово и №116/11.11.2015г. кметство с. Милево информират РИОСВ за липсата на писмени възражения относно инвестиционното предложение. „Галус 2004“ ЕООД със свое писмо от 06.11.2015г. уведомява РИОСВ за липсата на писмени възражения относно инвестиционното предложение.
* Към момента на издаване на настоящото решение в РИОСВ Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 17.11.2015г.**

*Директор на РИОСВ - Пловдив*